|  |  |
| --- | --- |
| GRB |  |

REPUBLIKA HRVATSKA

OSJEČKO-BARANJSKA ŽUPANIJA

**OPĆINA VIŠKOVCI**

**OPĆINSKI NAČELNIK**

KLASA: 944-02/23-01/01

URBROJ: 2158-40-02-01-24-03

Viškovci, 06. prosinca 2024. godine

Na temelju članka 7. Odluke o načinu, uvjetima i postupku raspolaganja imovinom u vlasništvu Općine Viškovci („Službeni glasnik Općine Viškovci“ br. 01/17), točke VI. Odluke o raspisivanju natječaja za prodaju nekretnine u vlasništvu Općine Viškovci u k.o. Forkuševci, k.č.br. 379 (Službeni glasnik Općine Viškovci broj 7/23) i članka 46. Statuta Općine Viškovci (Službeni glasnik Općine Viškovci broj 1/21, 8/22) općinski načelnik Općine Viškovci objavljuje

**JAVNI NATJEČAJ**

**za prodaju nekretnine u vlasništvu Općine Viškovci u k.o. Forkuševci, k.č.br. 379**

**I.**

Raspisuje se natječaj za prodaju nekretnine u vlasništvu Općine Viškovci putem javnog prikupljanja pisanih ponuda.

Predmet natječaja je k.č.br. 379 k.o. Forkuševci, upisana pri Zemljišnoknjižnom odjelu Općinskog suda u Đakovu, ZK uložak: 576, kao pašnjak, Ulica Josipa Jurja Strossmayera bb, Forkuševci, površina zemljišta 4.084 m² po početnoj cijeni od 8,660,00 eura.

**II.**

Utvrđena kupoprodajna cijena za nekretninu koja se izlaže na prodaju na ovom Javnom natječaju određena je u skladu s izrađenom procjenom tržišne vrijednosti od strane ovlaštenog sudskog vještaka građevinske struke.

Nekretnine se izlažu prodaji prema načelu «viđeno – kupljeno», što isključuje sve naknadne prigovore kupca.

Općina Viškovci ne odgovara za eventualnu neusklađenost podataka koji se odnose na površinu, kulturu ili namjenu nekretnina, a koji mogu proizaći iz katastarske, zemljišnoknjižne i druge dokumentacije i stvarnog stanja u prostoru.

**III.**

Pravo sudjelovanja na natječaju imaju sve domaće pravne i fizičke osobe registrirane za obavljanje zakonom dopuštenih djelatnosti u Republici Hrvatskoj, kao i strane osobe ukoliko sukladno odredbama posebnog zakona mogu u Republici Hrvatskoj steći pravo vlasništva građevinskog zemljišta.

**IV.**

Natječaj se provodi sustavom zatvorenih ponuda.

Pisane ponude ponuditelja predaju se u zatvorenoj omotnici s naznakom: “za javni natječaj za prodaju nekretnine u vlasništvu Općine Viškovci u k.o. Forkuševci, k.č.br. 379 – NE OTVARAJ“, putem pošte preporučeno ili predaju neposredno u Jedinstvenom upravnom odjelu Općine Viškovci na adresu: Općina Viškovci, Grobljanska 26, Viškovci

**V.**

Rok za predaju ponuda je 15 (petnaest) dana od dana objave natječaja. Nepotpune ponude kao i ponude koje pristignu izvan roka iz prethodnog stavka neće se razmatrati.

**VI.**

Pisana ponuda iz točke VI. sadrži:

- ime i prezime, adresu odnosno tvrtku i sjedište ponuditelja,

- osobni identifikacijski broj,

- oznaku građevinskog zemljišta za koje se podnosi ponuda,

- ponuđenu cijenu za građevinsko zemljište po metru kvadratnom površine i ukupnu

cijenu za građevinsko zemljište

- dokaz o uplaćenoj jamčevini u iznosu od 10 % (deset posto) od ukupne početne kupoprodajne cijene skupine za koju se kupac natječe, u korist IBAN računa: HR3324070001849400004 - model 68, poziv na broj:7706-OIB,

- dokaz o hrvatskom državljanstvu (preslika domovnice) za fizičke osobe, odnosno dokaz o državljanstvu članica EU

- za ponuditelja državljanina države koja nije članica Europske unije: dokaz o državljanstvu/sjedištu te suglasnost za stjecanje vlasništva nekretnina na području Republike Hrvatske izdanu od strane ministra nadležnog za poslove pravosuđa

- original ili presliku obrtnice, a za pravne osobe original ili preslika izvatka iz sudskog registra ne stariji od 30 dana,

- dokaz o podmirenim obvezama prema Općini Viškovci

- izjavu da je ponuditelj na terenu izvršio uvid u nekretninu za koju se natječe

- izjava da se u cijelosti prihvaćaju uvjeti natječaja

**VII.**

Najpovoljnijim ponuditeljem u postupku prodaje zemljišta smatra se ponuditelj koji ponudi najvišu kupoprodajnu cijenu pod uvjetom da ispunjava i sve druge uvjete natječaja.

Ako najpovoljniji ponuditelj odustane od svoje ponude, najpovoljnijim ponuditeljem smatra se sljedeći ponuditelj koji je ponudio najvišu kupoprodajnu cijenu i ispunjava sve druge uvjete natječaja, te prihvati ponuđenu kupoprodajnu cijenu ponuditelja koji je odustao.

Ponuditelj koji je ponudio najvišu ponuđenu kupoprodajnu cijenu ponuditelja koji je odustao od ponude, pa naknadno i on odustane od ponude, gube pravo na povrat jamčevine.

**VIII.**

Rok za plaćanje kupoprodajne cijene iznosi 8 dana od dana sklapanja kupoprodajnog ugovora.

**IX.**

Povjerenstvo za odabir najpovoljnijeg ponuditelja, utvrdit će najpovoljniju ponudu u roku 15 (petnaest) dana od dana isteka natječaja, te prijedlog Odluke dostaviti Općinskom vijeću Općine Viškovci.

**X.**

Općinsko vijeće na temelju uvjeta natječaja donosi Odluku o izboru najpovoljnijeg ponuditelja.

Općinsko vijeće zadržava pravo poništenja natječaja ili njegovog dijela, kao i neprihvaćanja niti jedne od prispjelih ponuda.

**XI.**

Postupak javnog otvaranja ponuda po natječaju provodi Povjerenstvo za odabir najpovoljnijeg ponuditelja. Javnom otvaranju pisanih ponuda mogu biti nazočni ponuditelji te njihovi ovlašteni predstavnici uz predočenje valjane punomoći.

**XII.**

Javno otvaranje ponuda održat će se 9. siječnja 2025. godine u 10:00 sati u prostorijama Općine Viškovci, Grobljanska 26, Viškovci.

**XIII.**

Kupoprodajni ugovor u ime Općine Viškovci zaključuje općinski načelnik Općine Viškovci u roku 15 (petnaest) dana od dana donošenja Odluke Općinskog vijeća Općine Viškovci.

**XIV.**

Svaki prijavitelj na natječaj je suglasan s obradom njegovih osobnih podataka u svrhu provedbe predmetnog natječaja od strane Općine Viškovci. Svaki prijavitelj na natječaj je suglasan s objavom njegovih osobnih podataka u svrhu provedbe predmetnog natječaja od strane Općine Viškovci, na službenoj web stranici Općine Viškovci, u Službenom glasniku Općine Viškovci, u Središnjem katalogu službenih dokumenata RH. Pravo na pristup, brisanje osobnih podataka, ulaganje prigovora i povlačenje privole za obradu i objavu osobnih podataka moguće je ostvariti putem mail-a: procelnica@viskovci.hr. Svaki prijavitelj u slučaju opravdane sumnje da obrada osobnih podataka nije izvršena transparentno ima pravo podnošenja prigovora nadležnom nadzornom tijelu. Općina Viškovci će čuvati osobne podatke prijavitelja na natječaj sve dok postoji pravni temelj za obradu.

**XV.**

Za sve ostale informacije u svezi s ovim natječajem mogu se dobiti u Jedinstvenom upravnom odjelu Općine Viškovci svakim radnim danom od 07,00 sati do 15,00 sati osobno ili na tel. 031/857-227.

**OPĆINSKI NAČELNIK**

Petar Zorić, v.r.